বাগদান সারছেন অদ্রিজা, পাত্র কে জানেন?

কলকাত: নতুন বছর আসতেই টলিপাড়ায় শুধুই বিয়ের খবর।বাংলা ছেড়ে হিন্দিতে চুটিয়ে অভিনয়, এবার বিয়ে করছেন এই বাঙালি অভিনেত্রী। বিয়ের পিঁড়িতে বসতে চলেছে সকলের চেনা অদ্রিজা রায় (Adrija Roy)। তবে পাত্র বাঙালি নন, দক্ষিণ ভারতীয়।

২৩ জানুয়ারি বিয়ে করলেন মধুমিতা সরকার ও দেবমাল্য। এদিনই বিয়ের পিঁড়িতে বসেছিলে অভিনেতা বিশ্বাবাসু। সেই রেশ কাটতে না কাটতেই বিয়ের পিঁড়িতে বসতে চলেছে অদ্রিজা রায়। জানা গিয়েছে, অদ্রিজার প্রেমিকের নাম বিগ্নেশ আইয়ার (Vignuesh Iyer)। ২৫ জানুয়ারি বিগ্নেশের সঙ্গে বাগদান সারবেন অদ্রিজা। এই আংটি বদল সেরিমনি অদ্রিজার প্রেমিকের ফার্ম হাউসে হবে। গত বছর মে মাসে বিগ্নেশের সঙ্গে তাঁর পরিচয় হয় এক বন্ধুর পার্টিতে। এক সংবাদমাধ্যমকে অদ্রিজা জানিয়েছেন যে কথা বলতে বলতে একে-অপরের সঙ্গে যোগাযোগ বাড়ে। একে-অপরের ব্যক্তিত্ব ভাল লাগে তাঁদের। এরপরই অদ্রিজা ও বিগ্নেশের ভালোবাসা শুরু হয়।

আরও পড়ুন: বিয়ে করে ফেললেন ধনুশ-ম্রুণাল?

অদ্রিজা বলেন, “আমার মনে হয় আমাদের ব্যক্তিত্বই আমাদের কাছাকাছি এনেছে। আমরা দু’জনেই খুব নরম মনের এবং মাটির কাছাকাছি মানুষ। ওকে আমার একেবারে ঠিক মানুষ বলেই মনে হয়েছে।আমরা এই বছর বিয়ে করার পরিকল্পনা করছি না। ও দক্ষিণ ভারতীয় (তামিল) আর আমি বাঙালি, তাই আমাদের সংস্কৃতি সম্পূর্ণ আলাদা। আমার স্বপ্ন এমন একটি বিয়ে করা যেখানে দক্ষিণ ভারতীয় এবং বাঙালি—দু’ধরনের রীতিনীতি থাকবে।