দক্ষিণী পাত্রের সঙ্গে আংটি বদল করলেন অদ্রিজা

কলকাতা: টলিপাড়ায় এখন ভালোবাসার মরশুম। সাত পাকে বাঁধা পড়তে চলেছেন টলিপাড়ার জনপ্রিয় মুখ অদ্রিজা রায় (Adrija Roy)। পেশাগত ব্যস্ততার মাঝেই জীবনের নতুন ইনিংস শুরু করবেন বলে ভেবেছেন। বাগদানও সেরে ফেলবেন এই শীতেই জানিয়েছিলেন অভিনেত্রী। সেই জল্পনাকে সত্যি করেই মঙ্গলবার দুপুরে বাগদান পর্বের ঝলক দেখালেন অভিনেত্রী।

অদ্রিজা রায়ের বাগদান পর্ব মনে করিয়ে দিল বলিউডের ‘টু স্টেটস’ সিনেমার কথা। পাত্র বাঙালি নন, দক্ষিণ ভারতের বাসিন্দা, নাম ভিগ্নেশ আইয়ার। খবর, মহারাষ্ট্রের শাহপুরের এক খামার বাড়িতে ঘনিষ্ঠ বন্ধুবান্ধবদের সাক্ষী রেখে ভিগ্নেশের সঙ্গে আংটিবদল করেছেন অদ্রিজা রায়।

২৫ জানুয়ারি রবিবার ঘরোয়া অনুষ্ঠানের মাধ্যমে ভিগনেশ ও অদ্রিজার বাগদান সম্পন্ন হল। একে-অপরকে আংটি পরিয়ে দিতেই চারদিক থেকে পুষ্পবৃষ্টি হতে শুরু করে।

বাগদানের আসর থেকে অভিনেত্রীর সাজপোশাকেও প্রাধান্য পেয়েছে দক্ষিণী ছোঁয়া। গোলাপি রঙের কাঞ্জিভরম, সঙ্গে একই রঙের ব্লাউজ। আর টেম্পল গয়না আর মাথায় ফুল দিয়ে সাজেন অদ্রিজা। দক্ষিণী স্টাইলের রকমারি গয়নায় অদ্রিজার দিক থেকে চোখ ফেরানো যেন দায় হয়ে উঠেছিল পাত্র ভিগ্নেশের।

আরও পড়ুন: বিয়ের প্রতিশ্রুতি দিয়ে কুকর্ম! পুলিশের জালে ‘ধুরন্ধর’ খ্যাত অভিনেতা

পাত্রও পাঞ্জাবির সঙ্গে দক্ষিণী স্টাইলে ধুতি পরেছিলেন। বাগদানের আসরে কখনও ভিগ্নেশের বাহুলগ্না হিসেবে দেখা গেল অদ্রিজাকে তো কখনও বা আবার বঙ্গকন্যার কপালে স্নেহের চুম্বন এঁকে দিলেন দক্ষিণী পাত্র।